CELEX: 62022CN0257
Language: ro
Date: 2022-04-14 00:00:00
Title: Cauza C-257/22: Cerere de decizie preliminară introdusă de Krajským soudem v Brně (Republica Cehă) la 14 aprilie 2022 – CD/Ministerstvo vnitra České republiky, Odbor azylové a migrační politiky

11.7.2022   
            
            
               RO
            
            
               Jurnalul Oficial al Uniunii Europene
            
            
               C 266/14
            
         
      Cerere de decizie preliminară introdusă de Krajským soudem v Brně (Republica Cehă) la 14 aprilie 2022 – CD/Ministerstvo vnitra České republiky, Odbor azylové a migrační politiky
      (Cauza C-257/22)
      (2022/C 266/17)
      Limba de procedură: ceha
      
         Instanța de trimitere
      
      Krajský soud v Brně
      
         Părțile din procedura principală
      
      
         Reclamant: CD
      
         Pârât: Ministerstvo vnitra České republiky, Odbor azylové a migrační politiky
      
         Întrebarea preliminară
      
      Articolul 4 alineatele (2) și (3) și articolul 5 in fine din Directiva 2008/115/CE a Parlamentului European și a Consiliului din 16 decembrie 2008 privind standardele și procedurile comune aplicabile în statele membre pentru returnarea resortisanților țărilor terțe aflați în situație de ședere ilegală (1) coroborate cu articolele 2 și 4 și cu articolul 19 alineatul (2) din Carta drepturilor fundamentale a Uniunii Europene trebuie interpretate în sensul că, în cadrul aprecierii aspectului dacă o decizie de returnare în temeiul articolului 6 din Directiva 2008/115/CE nu va conduce la o încălcare a principiului nereturnării, se opun aplicării noțiunii de țară de origine sigură în sensul articolelor 36 și 37 din Directiva 2013/32/UE a Parlamentului European și a Consiliului din 26 iunie 2013 privind procedurile comune de acordare și retragere a protecției internaționale (2) în coroborare cu o definiție restrictivă a principiului nereturnării, care acoperă doar interdicția relelor tratamente în sensul articolului 4 din Carta drepturilor fundamentale a Uniunii Europene și al articolului 3 din Convenția pentru apărarea drepturilor omului și a libertăților fundamentale?
      
         (1)  JO 2008, L 348, p. 98.
      
         (2)  JO 2013, L 180, p. 60.